Jerry Brown

Edmund Gerald «Jerry» Brown jr.  (født 7. april 1938 i San Francisco i USA) er en amerikansk politiker. Han var mellom januar 2011 og januar 2019  guvernør i California, et verv han også hadde i perioden 1975 til 1982.

Han var i perioden 1999 til 2007 borgermester i Oakland og 2007 til 2011 Californias attorney general (høyeste påtalemyndighet).

Han ønsket å bli Demokratenes presidentkandidat både i 1976, 1980 og i 1992. I 1976 fikk han 14% av stemmene, mens han i 1992 fikk 20%. I 1982 prøvde han å bli senator men tapte valget for republikaneren Pete Wilson.

Brown ville først bli katolsk prest, men han ombestemte seg og ble politiker i stedet. I 1960-årene var han med i en organisasjon som var imot krigen i Vietnam. I 1980-årene reiste han ofte til Japan for å studere buddhisme.

Se også 
 Liste over Amerikas forente staters guvernører

Referanser

Eksterne lenker 
 
 

Guvernører i California
borgermestere i California
Personer fra San Francisco
Fødsler i 1938